lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv de lv lv sl lv lv es uk es en en lv lv lv lv lv lv lv pl lv pl lv de lv lv hy lv sk lv fr lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sk es fr es lv lv lv lv de lv en lv nl lv nl lv lv lv ceb lv lv lv ja lv lv lv de lv es lv de lv lv lv de sk en sk hbs_lat lv lv sk hbs_lat uk en en lv id es es en lv lv
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2016. gada 11. janvāris 08:02
Mūžībā devusies mākslas kolekcionāre Dina Zuzāne
VideoEfektīgas meitenes, privātā lidmašīna: Felipe pārsteidz fanus ar jaunu mūzikas video
FOTOIzskanējis Uģa Prauliņa jaunā albuma prezentācijas pasākums
Roberto Meloni ceļojumu šovs sākas ar pamatīgu stresu
Drāma "Lauku sētā": pirmais "duncis mugurā" un dalībnieku vēlēšanās šovu pamest
Lindas Oltes filma “Māsas” pasaules pirmizrādi piedzīvos Varšavā
Filma uzvarējusi konkurencē ar kinolentēm «Carol», «Mad Max: Fury Road», «Room» un «Spotlight».
«Zelta globusa» ieguvēji bieži vien tiek apbalvoti arī ar Holivudas prestižāko godalgu - ASV Kinoakadēmijas jeb «Oskara» balvu.
Alehandro Gonsaless Injaritu tika godalgots kā gada labākais režisors, bet par labāko aktieri atzīts Leonardo di Kaprio
par lomu šajā kinolentē.
«Esmu pārsteigts un lepns par to, ka pārdzīvoju šo filmu,» teica Injaritu. Kinolente tika uzņemta skarbos dabas apstākļos Kanādā un Argentīnā.
Di Kaprio uzvara skatītāju zālē tika uzņemta ar skaļām ovācijām.
Aktieris balvu veltīja iezemiešu ciltīm visā pasaulē.
«Pienācis laiks atzīt jūsu vēsturi un pasargāt vietējo zemi no biznesa interesēm un cilvēkiem, kuri grib tās izmantot,» viņš teica.
Daudzi eksperti prognozē, ka di Kaprio šogad beidzot varētu saņemt savu pirmo «Oskara» apbalvojumu.
Balvu kā labākā dramatiskā aktrise saņēmusi Brī Lārsone par lomu filmā «Room».
Kategorijā «Labākais mūzikls vai komēdija» tika godalgota filma «The Martian», un Mets Deimons par lomu šajā kinolentē saņēma balvu kategorijā «Labākais aktieris mūziklā vai komēdijā».
Savukārt ar prestižo godalgu kā gada labākā mūzikla vai komēdijas aktrise tika apbalvota Dženifera Lorensa par lomu filmā «Joy».
«Zelta globusu» kā labākais otrā plāna aktieris saņēma Silvestrs Stalone par tēlojumu filmā «Creed», bet labākās otrā plāna aktrises gods tika Keitai Vinsletai par lomu filmā «Steve Jobs».
Bez «Zelta globusa» balvām palika filma par finanšu krīzi «The Big Short» («Gadsimta likme»), kurā spēlē ļoti slavenu Holivudas aktieru ansamblis, un trīs kategorijās nominētā žurnālistikas drāma «Spotlight».
Par labāko ārzemju filmu atzīta ungāru kinolente «Son of Saul», bet par labāko animācijas filmu - «Inside Out».
«Zelta globusu» kategorijā «Labākais dramatiskais seriāls» saņēma «Mr Robot». Par labāko aktieri dramatiskajā seriālā tika atzīts Džons Hamms par tēlojumu «Mad Men», bet godalgu kā gada labākā aktrise dramatiskajā seriālā saņēma Taradži Hensone par lomu «Empire».
Par labāko komēdijseriālu tika atzīts interneta tirdzniecības giganta «Amazon» uzņemtais «Mozart In The Jungle».
Balvu pasniegšanas ceremoniju vadīja britu komiķis Rikijs Džervaiss, kuram raksturīga bezbailīga humora izjūta.
ASV «Zelta globusa» ceremonija tika demonstrēta ar vairāku sekunžu kavēšanos, lai laikus varētu cenzēt rupjības.
«Zelta globusa» balvas pasniedz Holivudas Ārzemju preses asociācija, kurā darbojas apmēram 90 izklaides izdevumu redaktori un žurnālisti no 55 valstīm.
73.«Zelta globusa» balvu ceremonijas uzvarētāji:
Labākā dramatiskā filma - «The Revenant»;
Labākais mūzikls vai komēdija - «The Martian»;
Labākais dramatiskais aktieris - Leonardo di Kaprio («The Revenant»);
Labākais aktieris mūziklā vai komēdijā - Mets Deimons («The Martian»);
Labākā dramatiskā aktrise - Brī Lārsone («The Room»);
Labākā aktrise mūziklā vai komēdijā - Dženifera Lorensa («Joy»);
Labākais otrā plāna aktieris - Silvestrs Stalone («Creed»);
Labākā otrā plāna aktrise - Keita Vinsleta («Steve Jobs»);
Labākais režisors - Alehandro Gonsaless Injaritu («The Revenant»);
Labākā ārzemju filma - «Inside Out»;
Labākais dramatiskais televīzijas seriāls - «Mr. Robot»;
Labākais dramatiskais aktieris televīzijā - Džons Hamms («Mad Men»);
Labākā dramatiskā aktrise televīzijā - Taradži Hensone («Empire»);
Labākais televīzijas mūzikls vai komēdija - «Mozart in the Jungle»;
Labākais aktieris televīzijas mūziklā vai komēdijā - Gaels Garsija Bernāls («Mozart in the Jungle»);
Labākā aktrise televīzijas mūziklā vai komēdijā - Reičela Blūma («Crazy Ex-Girlfriend»);
Labākais miniseriāls vai televīzijas filma - «Wolf Hall»;
Labākais aktieris miniseriālā vai televīzijas filmā - Oskars Īzaks («Show Me A Hero»);
Labākā aktrise miniseriālā vai televīzijas filmā - «Lady Gaga» («American Horror Story: Hotel»).
FOTO Izskanējis Uģa Prauliņa jaunā albuma prezentācijas pasākums
Lindas Oltes filma “Māsas” pasaules pirmizrādi piedzīvos Varšavā
"Staigājošo miroņu" sākums un gals. Ko šī TV sāga sola turpmāk?
Paziņoti "Spēlmaņu nakts" balvu pretendenti
Lasvegasas iluzionists Jeff Mc Bride uzstāsies bērnu slimnīcā
59 gadu vecumā miris hita "Gangsta's Paradise" izpildītājs
Pašmāju "velni" prezentēs savu otro studijas albumu
Piekauts un izvarots. Maskavā par iestāšanos pret mobilizāciju spīdzina krievu dzejnieku
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Vai Krievija šoreiz iztiks bez "Oskariem"?
Noklausies! "Raxtu Raxti" laiž klajā singlu "Sajāj tautas, sarīb zeme"
Režisors Staņislavs Tokalovs: iepriekšējā dzīvē esmu bijis suns
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa